Dona'm les entitats que apareixen en el text següent:
Olga Nikolàievna Saharova, coneguda com a Olga Sacharoff (Tbilissi, Geòrgia, Imperi Rus, 28 de maig de 1881 - Barcelona, 1 de març de 1967), fou una pintora russa avantguardista establerta primer a Mallorca (1915) i després a Catalunya (a partir del 1916). Sacharoff va ser una figura destacada de les avantguardes del segle passat i va establir forts lligams amb l'art català dels anys 40 i 50, i amb els cercles artístics i intel·lectuals de la postguerra. Nascuda en el si d'una família de l'alta burgesia, Olga Sacharoff estudià Belles Arts a Tbilissi, la seva ciutat natal. Després d'una breu estada a Munic (1910) que li va permetre establir contacte amb l'expressionisme alemany, s'instal·la a París (1911), on comença a desenvolupar una pintura emmarcada en el cubisme i el postcubisme, com es pot veure en Bust femení (1915). L'esclat de la Primera Guerra Mundial va portar-la a Catalunya, juntament amb altres artistes que buscaven un refugi lluny del trasbals d'un París amenaçat, com Otho Lloyd, Serge Charchoune, Hélènne Grounhof, Albert Gleizes, Marie Laurencin, Francis Picabia i els Delaunay. Tots ells van venir a Catalunya entre el 1915 i el 1917. Segons Eugeni d'Ors, fou el marxant Josep Dalmau qui, arran d'un viatge a París, va portar la pintora i il·lustradora, però el cert és que aquesta s'instal·là a Barcelona després d'una estada a Ceret amb el seu company Otho Lloyd, pintor i fotògraf. Molts d'ells van coincidir a Tossa de Mar, on anaven d'excursió o de vacances. Els primers a alternar-hi les estades van ser Sacharoff i Lloyd, però poc després s'hi van afegir els avantguardistes estrangers que havien arrelat a Barcelona. Les fotografies de Lloyd i les pintures d'Olga (menjars, berenars al camp, festes i balls populars), que es va desfent dels trets cubistes, són testimoni d'aquestes trobades a Tossa, tot i que la parella fou l'única que hi va intensificar les estades a partir del 1919. La Galeria Dalmau va esdevenir un espai de referència per a tots ells i, sota la iniciativa del dadaista Francis Picabia, es van publicar els quatre números de la revista 391, que s'edità a Barcelona entre el gener i el març del 1917. La revista, que va tenir un fort impacte en determinats autors de l'ambient artístic català, com ara Joan Miró, incloïa la col·laboració d'alguns d'aquests refugiats. Sacharoff també va pertànyer al grup artístic Agrupació Courbet. En finalitzar el conflicte bèl·lic de la Primera Guerra Mundial, l'artista torna a París però continuaria viatjant sovint a la capital catalana i passant les vacances a Mallorca i Eivissa. A París, Sacharoff va viure sempre al barri de Montparnasse on freqüentava els cafès de moda (La Rotonde, La Coupole) i va establir contacte i amistat amb molts artistes de les primeres avantguardes: Picasso, Modigliani, Van Dongen, Gus Bofa, Manolo Hugué i també els que formaven part de la colònia russa com Marie Vassilieff, Chaim Soutine, Chana Orloff i Marevna Vorobev, entre altres. Durant la dècada dels anys vint exposa en diferents edicions del Salon d'Automne, del des Indépendants, del de l'Araignée i del des Tuileries, on sempre va obtenir una gran atenció i paraules elogioses per part de la premsa. També participà en el Tercer Saló de Tardor que l'Associació d'Amics de les Arts organitzà a les Galeries Laietanes l'any 1922. A partir d'aquests anys, Sacharoff deixà enrere l'avantguardisme i s'endinsà en l'estètica del noucentisme. El seu estil adoptà traços lírics i amables, i es posà al servei d'una visió idealitzada de Catalunya: paisatges, costums, tipus populars... En general, hi predominen les composicions amb molts personatges, servides amb traços esquemàtics i colors vius. L'obra d'aquesta època destaca per una forta influència del primitivisme al qual l'artista suma unes iconografies molt personals, tractades des d'una ironia i un humor barrejats amb una important càrrega crítica social.
Olga Nikolàievna Saharova : artista_o_autor, Olga Sacharoff : artista_o_autor, Tbilissi : Entitat_Geopolítica, Geòrgia : Entitat_Geopolítica, Imperi Rus : Entitat_Geopolítica, Barcelona : Entitat_Geopolítica, Mallorca : Entitat_Geopolítica, Catalunya : Entitat_Geopolítica, Sacharoff : artista_o_autor, Munic : Entitat_Geopolítica, París : Entitat_Geopolítica, Bust femení : pintura, Primera Guerra Mundial : conflicte, Otho Lloyd : artista_o_autor, Serge Charchoune : artista_o_autor, Hélènne Grounhof : artista_o_autor, Albert Gleizes : artista_o_autor, Marie Laurencin : artista_o_autor, Francis Picabia : artista_o_autor, Josep Dalmau : artista_o_autor, Ceret : Entitat_Geopolítica, Tossa de Mar : Entitat_Geopolítica, Lloyd : artista_o_autor, Olga : artista_o_autor, Tossa : Entitat_Geopolítica, Galeria Dalmau : edifici, Joan Miró : artista_o_autor, revista 391 : mitjans_massius, Agrupació Courbet : organització, Eivissa : Entitat_Geopolítica, Montparnasse : Entitat_Geopolítica, La Rotonde : restaurant, La Coupole : edifici, Picasso : artista_o_autor, Modigliani : artista_o_autor, Van Dongen : artista_o_autor, Gus Bofa : artista_o_autor, Manolo Hugué : artista_o_autor, Marie Vassilieff : artista_o_autor, Chaim Soutine : artista_o_autor, Chana Orloff : artista_o_autor, Marevna Vorobev : artista_o_autor, Salon d'Automne : esdeveniment, Associació d'Amics de les Arts : organització, Galeries Laietanes : edifici, Eugeni d'Ors : artista_o_autor, Delaunay : grup_humá